Singapur Konstitutsiyasi. Singapur Konstitutsiyasi Singapur davlatining asosiy qonuni boʻlib, 1965-yilda kuchga kirgan. Singapur Konstitutsiyasiga bir necha bor oʻzgartirishlar kiritilgan, shu numladan eng oxirgi oʻzgartirishlar - 1996-yilda boʻlgan. Konstitutsiyaning tuzilishi. Singapur konstitutsiyasi 14 qism va 163 moddadan iborat. I. Dastlabki qoidalar II. Respublika va Konstitutsiya III. Singapur Respublikasining suverenitetini himoya qilish IV. Asosiy erkinliklar V. Hukumat VI. Qonun chiqaruvchi organ VII. Ozchiliklar huquqlari boʻyicha Prezident kengashi VIII. Sud tizimi IX. Davlat xizmati X. Fuqarolik XI. Moliyaviy qoidalar XII. Sabotaj va favqulodda kuchlarga qarshi maxsus vakolatlar XIII. Umumiy qoidalar XIV. oʻtish qoidalari. Tuzatishlar. Singapur Konstitutsiyasi kuchga kirgan 1965-yildan buyon unga 46 ta oʻzgartirish kiritildi. Eng muhimlari quyidagicha: 1965-yil Konstitutsiya Singapur parlamenti aʼzolarining oddiy koʻpchilik ovozi bilan qabul qilindi. 1970-yil Singapurda irqiy va diniy ozchiliklar huquqlarini himoya qilish uchun Prezident Kengashi tuzildi. 1973-yilda u Singapur Prezidenti huzuridagi ozchiliklar huquqlari kengashi deb oʻzgartirildi. 1979-yil Konstitutsiyaga oʻzgartirishlar kiritish tartibi oʻzgartirildi - buning uchun malakali koʻpchilik (qonun loyihasining ikkinchi va uchinchi oʻqishlarida parlament deputatlarining uchdan ikki qismi ovozi) kiritildi. 1984-yil instituti joriy etildi (NCMPs) — parlamentga oʻtmagan, lekin parlament aʼzolarining aksariyat huquqlaridan foydalanadigan partiyalar vakillari, mamlakat Konstitutsiyasiga oʻzgartirishlar kiritishda ovoz berish huquqi yoki hukumatga ishonch votumi bundan mustasno. 1988-yil instituti joriy etildi (GRCs). Bu Singapurdagi alohida turdagi saylov okrugi boʻlib, unda deputatlar parlamentga guruh sifatida saylanadilar, har bir GRCning kamida bitta aʼzosi ozchilikdan (hind, malay va boshqalar) boʻlishi kerak. 1991-yil Konstitutsiyaga mamlakat prezidentini saylashning yangi tartibi kiritildi – bundan buyon u umumxalq ovoz berish yoʻli bilan saylandi. 1994-yil Singapur Respublikasi Konstitutsiyaviy tribunali Prezident va Vazirlar Mahkamasi oʻrtasida konstitutsiyaviy masalalar boʻyicha nizolarning oldini olish mexanizmi sifatida tashkil etilgan.